10. การควบคุมภายใน

บริษัทฯ มีหน่วยงานตรวจสอบภายใน
ซึ่งทำหน้าที่ตรวจสอบประเมินผลและปรับปรุงระบบการควบคุมภายในให้มีประสิทธิภาพและประสิทธิผล
ภายใต้การกำกับดูแลอย่างสม่ำเสมอของคณะกรรมการตรวจสอบ
ในการประชุมคณะกรรมการบริษัทครั้งที่ 3/2546 เมื่อวันที่ 27 กุมภาพันธ์ 2546
โดยมีกรรมการอิสระ ทั้ง 3 ท่านเข้าร่วมประชุมครบถ้วน
ได้มีมติเกี่ยวกับการควบคุมภายในเพื่อประเมินผลว่าระบบการควบคุมภายในของบริษัทเป็นไปอย่างเพียงพอและเหมาะสมหรือไม่
ซึ่งคณะกรรมการและคณะกรรมการตรวจสอบได้มีความเห็นที่ตรงกันสรุปได้ว่า

ระบบการควบคุมภายในของบริษัทฯ เป็นไปอย่างเพียงพอและเหมาะสม
ตามแบบประเมินความเพียงพอของระบบการควบคุมภายในของสำนักงานคณะกรรมการกำกับหลักทรัพย์และตลาดหลักทรัพย์
ซึ่งแบ่งเป็น 5 ส่วน คือ

ส่วนที่ 1 องค์กรและสภาพแวดล้อม

ส่วนที่ 2 การบริหารความเสี่ยง

ส่วนที่ 3 การควบคุมการปฏิบัติงานของฝ่ายบริหาร

ส่วนที่ 4 ระบบสารสนเทศและการสื่อสารข้อมูล

ส่วนที่ 5 ระบบการติดตาม

โดยที่ผ่านมา ไม่พบข้อบกพร่องที่เป็นสาระสำคัญเกี่ยวกับระบบการควบคุมภายในแต่อย่างใด

รายงานของคณะกรรมการตรวจสอบ

ในรอบปี 2545 คณะกรรมการตรวจสอบได้ปฏิบัติงานตามหน้าที่
และความรับผิดชอบที่ได้รับมอบหมายจากคณะกรรมการบริษัทฯ โดยมีภารกิจที่สำคัญได้แก่

1.  ได้สอบทานระบบควบคุมภายในของบริษัทฯโดยรวม
    พบจุดอ่อนและข้อบกพร่องในระบบการควบคุมภายในบางประการ ก็ได้แจ้งให้ฝ่ายบริหาร
    และหน่วยงานต่างๆ ได้ทราบถึงสาเหตุ วิธีการ ผลสรุป
    เพื่อป้องกันและแก้ไขข้อบกพร่องที่เกิดขึ้น

2.  ได้สอบทานและให้ความเห็นชอบงบการเงินของบริษัทฯ
    รายงานของผู้สอบบัญชีรับอนุญาตทั้งรายไตรมาสและประจำปี
    โดยได้ประสานงานกับฝ่ายบริหารและผู้สอบบัญชีเกี่ยวกับประเด็นที่เห็นว่ามีสาระสำคัญ ได้แก่
    เรื่องเงินมัดจำเครื่องจักร เงินทดรอง และเงินให้กู้ยืมแก่บริษัทใหญ่ ซึ่งได้เสนอข้อคิดเห็น
    วิธีปฏิบัติที่ถูกต้องตามระเบียบของบริษัทฯ และให้เป็นไปตามกฎหมาย รวมทั้งข้อกำหนดต่างๆ
    ที่เกี่ยวข้อง

3.  ได้เสนอต่อคณะกรรมการบริษัทฯ แต่งตั้ง นายพิชัย ดัชณาภิรมย์ หรือ นายเจษฎา หังสพฤกษ์
    แห่งบริษัท สอบบัญชีธรรมนิติ จำกัด เป็นผู้สอบบัญชีในปี 2546
    และจะนำเสนอที่ประชุมผู้ถือหุ้นเพื่ออนุมัติต่อไป

สำหรับปี 2546 คณะกรรมการตรวจสอบจะมุ่งเน้น และสนับสนุนให้บริษัทฯมีหลักการกำกับ

ดูแลกิจการที่ดีอย่างต่อเนื่อง และยั่งยืนต่อไป

ในนามคณะกรรมการตรวจสอบ

(รองศาสตราจารย์บรรเลง ศรนิล)

ประธานคณะกรรมการตรวจสอบ

ที่ สช. 101/2546

วันที่ 27 กุมภาพันธ์ 2546

เรื่อง การประเมินประสิทธิภาพการควบคุมภายใน

เรียน กรรมการผู้จัดการ

บริษัท ทานตะวันอุตสาหกรรม จำกัด (มหาชน)

ในการตรวจสอบงบการเงินของ บริษัท ทานตะวันอุตสาหกรรม จำกัด (มหาชน) สำหรับปีสิ้นสุด
วันที่ 31 ธันวาคม 2545 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงิน ณ วันที่ 31 ธันวาคม 2545
ผลการดำเนินงาน การเปลี่ยนแปลงในส่วนของผู้ถือหุ้นและกระแสเงินสด
สำหรับปีสิ้นสุดวันเดียวกันของ บริษัท ทานตะวันอุตสาหกรรม จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป หรือไม่เพียงใดนั้น
ข้าพเจ้าได้ศึกษาและประเมินประสิทธิภาพระบบการควบคุมภายในด้านบัญชีของบริษัทตามที่ข้าพเจ้าเห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม
อนึ่ง ในการตรวจสอบข้าพเจ้าได้ใช้วิธีการทดสอบรายการบัญชีด้วย
ในการนี้ข้าพเจ้าไม่พบจุดอ่อนในการควบคุมภายในด้านบัญชีที่มีสาระสำคญที่ควรแจ้งให้ท่านทราบ
อย่างไรก็ตาม ข้าพเจ้าขอเรียนว่าการตรวจสอบบัญชีมิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชีมีวัตถุประสงค์โดยเฉพาะดังที่กล่าวในตอนต้น
ดังนั้นจึงไม่อาจชี้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

จึงเรียนมาเพื่อโปรดทราบ

ขอแสดงความนับถือ

(นายพิชัย ดัชณาภิรมย์)

ผู้สอบบัญชีรับอนุญาต ทะเบียนเลขที่ 2421

ติดต่อ คุณเจษฎา หังสพฤกษ์

ฝ่ายตรวจสอบบัญชี

โทรศัพท์ 0-2587-8080 ต่อ 307

โทรสาร 0-2586-0301